[{"text_idx": "#000000", "text": "Sciencisto: amasoj neniam faras revoluciojn"}, {"text_idx": "#000001", "text": "J\u0302urnalisto de interreta gazeto Slon (mi priskribu la pag\u0302aron kiel \u201eopoziciema\u201c) intervjuis peterburgan politologon, fakulon pri publikaj rilatoj en politiko, profesoron Dmitrij Gavra. La politologo ne falis en kelkajn j\u0302urnalismajn kaptilojn kaj rezulte nek ripetis la oficialajn vidpunktojn, nek konsentis kun la taksoj de la j\u0302urnalisto. La diferenco inter ribelema j\u0302urnalismo, konservema politika lingvaj\u0302o kaj la neu\u0306trala, ec\u0302 iom cinika, scienceca rigardo tre bone videblas tra la teksto."}, {"text_idx": "#000002", "text": "Mi ne havis la tempon por traduki la tuton, nek la permeson de la redakcio, do toleru la mallongigitan version [grizaj rimarkigoj estas miaj]:"}, {"text_idx": "#000003", "text": "\u2013 Dmitrij, rakontu kiom longe lau\u0306 vi la subteno de c\u0302iuj registaraj decidoj restos alta?"}, {"text_idx": "#000007", "text": "\u2013 Kiel vi opinias, c\u0302u homoj komprenos la ligon inter anekso de Krimeo, la milito en Donbaso kaj la falo de ekonomio?"}, {"text_idx": "#000009", "text": "\u2013 Sed vi ja ne povas kompari g\u0302in al la referendumo en Skotlando?"}, {"text_idx": "#000010", "text": "\u2013 Ni ne disputu pri formalaj\u0302oj. La referendumo en Saarlando [Sarlando estis en konsisto de Francio en 1945-1957; la s\u0302tatestroj interkonsentis doni al la teritorio sendependan statuson, sed preskau\u0306 tuj post tio la lokaj log\u0302antoj voc\u0302donis por alig\u0302i al Germanio, vd. /wiki/Sarlando], elektoj en la okupita Irako, la multfoje agnoskitaj internacie voc\u0302donoj en la stilo de haitia Papa Doc. Tiun liston oni povas dau\u0306rigi senfine. Se ni parolas la formalan lingvon de internacia juro, c\u0302i tie demandoj ne aperas. Kvankam ajna internacia organizo povas agnoski au\u0306 ne agnoski referendumon. Mem la fakto, ke la referendumo okazis, ke iuj spektantoj venis, jam rajtigas diri, ke la nepraj kondic\u0302oj estis plenumitaj. Tiun situacion ni povas kompari kun kau\u0306kazia nuptofesto: por kelkaj etnoj s\u0302telado de fianc\u0302ino estas normala akceptata afero, por nia kulturo \u2014 ne. Poste la edzino log\u0302as en la domo de la fianc\u0302o, kaj la gepatroj vole-nevole agnoskas la fakton. Mi ne agitas por ajna flanko, sed, vidu, la precedenco de Kosovo ja s\u0302ang\u0302is aferojn. La fakta agnosko de la nova statuso de Abh\u0302azio kaj Sud-Osetio ankau\u0306 okazis. C\u0302u ne?"}, {"text_idx": "#000012", "text": "\u2014 Temas ne pri tio, sed pri la fakto, ke sekvis neniuj punrimedoj kontrau\u0306 Rusio."}, {"text_idx": "#000015", "text": "\u2014 Bone. Se ni ne diskutu la anekson, kiam la rusia civitano ligos la situacion en Ukrainio al la falo de ekonomio?"}, {"text_idx": "#000016", "text": "\u2014 J\u0302us la usona registaro anoncis, ke la punrimedoj povas esti severigitaj pro la traktoj inter Rusio kaj Irano. Tiel ni havas atakon de c\u0302iuj frontoj. La tasko de tiuj atakoj estas aliformigo de Rusio. Ne neniigo au\u0306 subpremado, ne. Aliformigo, s\u0302ang\u0302o kaj integrado en la certan modelon de monda funkciado. Se ne estos la kazo de Ukrainio, jen estas Irano. Mem la proponata modelo estas evidenta: Rusio devas reveni en la staton de regione grava s\u0302tato, komparebla al Egiptio, Sau\u0306da Arabio au\u0306 Brazilo. En tiu modelo ekzistas tutmonda gvidanto \u2014 ekonomia, milita, morala \u2014 kiu pro historiaj kialoj diktas la regulojn por c\u0302iuj. La gvidanto havas partnerojn, tiujn regione gravajn s\u0302tatojn. Kontrau\u0306 la fakto, ke tiuj partneroj akceptas la g\u0302eneralan modelon, ili estas rajtigataj fari apud siaj limoj tion, kion Rusio faris pri Abh\u0302azio kaj Sud-Osetio. Tiu modelo estas multfoje aprobita ankorau\u0306 en la tempo de la Ora Hordo."}, {"text_idx": "#000019", "text": "\u2014 La usona prezidento havas elstare bonan spin-doktoron [fakulon pri publikaj rilatoj, spin doctor]. Li skribis foje bonegan frazon: \u201eNe indas kredi, ke socio scias pli ol oni diris al g\u0302i\u201c. Tion diris reprezentanto de demokratia prezidento, tute ne homo el surkova au\u0306 volodina c\u0302irkau\u0306o [Vladislav Surkov kaj Vjac\u0302eslav Volodin estas influaj agantoj en la rusia prezidenta administracio]. Publiko ne kompetentas. Se oni analizos la rondojn, kiuj interesig\u0302as pri politikaj aferoj, oni konkludos, ke homoj de diversaj starpunktoj preskau\u0306 ne renkontig\u0302as, ec\u0302 ne en Tvitero. Ili vivas ne por kompreni la aliajn, sed por kredi, ke ili komprenis ion gravan por ili mem."}, {"text_idx": "#000020", "text": "\u2014 Kian tendencon en la imago pri la rusia problemaro vi rimarkas c\u0302e viaj okcidentaj kolegoj?"}, {"text_idx": "#000021", "text": "\u2014 Mi vidas la tendencon, ligitan al iluzioj. Multaj okcidentaj j\u0302urnalistoj, kun kiuj mi devis renkontig\u0302i, demandas pri subteno de Putin kaj kresko de patriotismo. Ec\u0302 ili pruvas la g\u0302ustecon de la citita spin-doktoro \u2014 ne nur la socio, sed ankau\u0306 la j\u0302urnalistoj scias nur tion, kion oni diris al ili."}, {"text_idx": "#000022", "text": "\u2014 Kiel vi povas klarigi la konfliktantajn inter si diraj\u0302ojn de la prezidento pri la falo de rublo? C\u0302u Putin komprenas, kio en realo okazas pri la ekonomio de Rusio?"}, {"text_idx": "#000023", "text": "Dmitrij Gavra en seminario por j\u0302urnalistoj pri toleremo (Sankt-Peterburgo, 2010)"}, {"text_idx": "#000024", "text": "\u2014 C\u0302u eblas trovi historie analogian tempon kompare al la nuna loko de Rusio en la internacia scenejo?"}, {"text_idx": "#000025", "text": "\u2014 Mi komparus la nunan lokon kun tiu de Sovetio post enkonduko de siaj trupoj en Afganion. G\u0302uste tiam [usona prezidento] Reagan ekparolis pri \u201eimperio de malbono\u201c kaj komencis la programon, kiu helpis ekonomian detruon de Sovetio. Mi vidas en tiu epoko tri faktorojn: unue, la naftodolaroj c\u0302esis veni, c\u0302ar la usona registaro interkonsentis kun la arabaj regantoj pri faligo de la prezo, due, kreskis la centrofug\u0302aj tendencoj en Baltio kaj Trans-Kau\u0306kazio kaj, c\u0302efe, estis problema neefikeco de la soveta nomenklaturo [s\u0302tata oficistaro]. La aro de riskoj similas la hodiau\u0306an. Mi foras de la konspirologia versio, ke CIA ruinigis Sovetan Union. Certe ne estis tiel, sed necesas agnoski, ke la konservativuloj gvide de Reagan kaj Thatcher faris kunordigitan laboron."}, {"text_idx": "#000027", "text": "\u2014 Mi estas metodologia pesimisto. Mi opinias, ke c\u0302iuj leg\u0302oj, kiuj funkcias en dusociaj sistemoj, funkcias sens\u0302ang\u0302e. Ekde la krucumo de Kristo la homa naturo ne s\u0302ang\u0302ig\u0302is. La plimulto c\u0302iam premos la malplimulton. Tute evidentas, ke la koncepto kadre de kiu Rusio kontrau\u0306starigis sin al Usono kiel monde grava ludanto, ne kongruas al la usona mondomodelo. Tuj kiam Rusio eliris el sia koridoro de bonfarto, ig\u0302is klare, ke oni faros la pas\u0302ojn por revenigi la bildon, kiun Usono konsideras oportuna kaj sekura. La usona ekonomio estas la plej forta en la mondo, g\u0302i povas dikti la maksimumojn de evoluo por c\u0302iu nacio. Ekzemple per protestoj en Honkongo oni sendis signalon ec\u0302 al C\u0302inio. La samo okazas pri Rusio. Kiam en la ministerio pri eksterlandaj aferoj oni diras, ke la celo de Usono estas potencos\u0302ang\u0302o en Rusio, oni ne tute pravas. La celo de Usono estas revenigo de Rusio en la c\u0302elon destinitan por g\u0302i en la modelo, kiun Usono konsideras plej efika."}, {"text_idx": "#000028", "text": "\u2014 Kion vi kiel au\u0306toro de \u201esfero-substanca koncepto de ekstera aspekto de s\u0302tato\u201c konsideras plej grava por ke Rusio reig\u0302u investalloga? Almenau\u0306 en la nivelo de 2013."}, {"text_idx": "#000029", "text": "\u2014 La c\u0302efa pri tio estas rehavigo de la fido de komercistoj al la s\u0302tato. Estas komplika demando. Se en la 1990aj Rusio estis por investanto \u201esovag\u0302a okcidento\u201c, jam en la 2000aj regis administracia kapitalismo, kiam necesis trakti la aferojn kun certa grupo proksima la potenca teamo. Ni ne havas fidindajn dau\u0306rajn instituciojn. G\u0302uste ili kreas la teksaj\u0302on de fido. Arbitracia jug\u0302ejo, kiu estis pli efika ol la krima jug\u0302ejo, foriris sub la flugilon de federaciaj jug\u0302ejoj. La jug\u0302a potenco bezonas res\u0302arg\u0302on nun. Allogaj investoj bezonas firman posedorajton."}, {"text_idx": "#000030", "text": "Ofte s\u0302ang\u0302ataj reguloj estas la alia problemo. Semajnon antau\u0306e la prezidento anoncis pri ioma liberaligo de la ekonomio kaj pri malkomplikigo de la reguloj. Interalie li promesis taksan moratorion [por novaj entreprenoj]."}, {"text_idx": "#000031", "text": "Parolante pri investallogeco, ne indas proksimtempe esperi pri kreditoj el Eu\u0306ropo kaj Ameriko, c\u0302ar ili praktikas punrimedojn, kies celo estas g\u0302uste malaltigi la allogecon de Rusio por investantoj. La punrimedoj celas malbonigi la vivon de la log\u0302antoj \u2014 tiel ke ili s\u0302ang\u0302u la potencon au\u0306 igu la potencon s\u0302ang\u0302i sian politikon."}, {"text_idx": "#000032", "text": "\u2014 C\u0302u vi konsideras, ke la c\u0302ineca direkto de evoluo, kiun eblas rimarki en la politiko de s\u0302tataj korporacioj, povas anstatau\u0306i eu\u0306ropeig\u0302on de la ekonomio kaj la realan integrig\u0302on en la monda komunumo?"}, {"text_idx": "#000033", "text": "\u2014 Certe g\u0302i povas s\u0302ang\u0302i nenion. Se mi mallonge respondu, tia direkto povas doni mallongan respir-pau\u0306zon, risurcon por solvi iajn problemojn en la politika nivelo. Multepoluseco estas bona, diversigo \u2014 ankau\u0306 bonas. Malbonas la iluzio, ke sinturno al la Okcidento, transiro en g\u0302ian s\u0302anelon povas solvi c\u0302iujn niajn problemojn. Mi opinias, ke ne estas tiel. Ni estas tro grandaj. Rimarkebla parto de rusia liberala intelektularo opinias, ke ni s\u0302ang\u0302ig\u0302os, faros tion, kion oni volas, plenumos c\u0302iujn decidojn de la homrajta jug\u0302ejo ktp. \u2014 kaj de tio draste s\u0302ang\u0302ig\u0302os la rilato al Rusio. Jes, la rilato eble s\u0302ang\u0302ig\u0302os, sed nur sensignife. Mem la dimensio estas minaco. Estas geopolitiko. Kaj geopsikologio. Krom tio, ankau\u0306 arketipa memoro. La rilato ne s\u0302ang\u0302ig\u0302os g\u0302uste g\u0302is la momento kiam Rusio malgrandig\u0302os sufic\u0302e por ke la okcidenta civilizo povu g\u0302in integri kaj digesti."}, {"text_idx": "#000034", "text": "Kaj tio signifas la strategian direkton al dispecigo de la lando. Ne tuj kaj ne nun, sed nepre kaj defau\u0306lte. Ni legis la ideojn de Brzezin\u0301ski, kaj ne nur de li, kaj tio donas la bazon por historia pesimismo."}, {"text_idx": "#000035", "text": "Traduko de Vjac\u0302eslav Slavik Ivanov (Sankt-Peterburgo)."}, {"text_idx": "#000041", "text": "La 6-an de julio okazis preskonferenco de la prezidento de Rusio s-ro Putin. Oni kolektis demandojn por la konferenco en Interreto,..."}, {"text_idx": "#000042", "text": "\u2022 Finnlando eble alig\u0302os al NATO"}, {"text_idx": "#000043", "text": "Jyri Ha\u0308ka\u0308mies, finnlanda ministro pri defendo, porparolis alig\u0302on de la lando al NATO dum kunveno de \u201eAtlantika Societo\u201c en Helsinko la..."}]